9. การจัดการ

9.1 โครงสร้างการจัดการ

คณะกรรมการบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีทั้งหมด 3 ชุด
ดังนี้

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

-   คณะกรรมการบริษัท

คณะกรรมการของบริษัทมีทั้งหมด 16 ท่าน ได้แก่

  ชื่อ-สกุล ตำแหน่ง

1. นางทัศนีย์ ชาญวีรกูล ประธานคณะกรรมการ

2. ท่านผู้หญิงนิรมล สุริยสัตย์ กรรมการอิสระ

3. นายสงคราม ชีวประวัติดำรงค์ กรรมการอิสระ

4. ดร.ชุมพล พรประภา กรรมการอิสระ

5. นายเกียรติ เอี่ยมสกุลรัตน์ กรรมการอิสระ

6.  นายธนาธิป วิทยะสิรินันท์ กรรมการอิสระ

7.  พลตำรวจเอกสนอง วัฒนวรางกูร กรรมการอิสระ

8.  นายชำนิ จันทร์ฉาย กรรมการอิสระ

9.  พลตำรวจตรีเจตน์ มงคลหัตถี กรรมการอิสระ

10. ดร.ชัยพล หอรุ่งเรือง กรรมการอิสระ

11. นายอนุทิน ชาญวีรกูล กรรมการ

12. นายมาศถวิน ชาญวีรกูล กรรมการ

13. นายชวรัตน์ ชาญวีรกูล กรรมการ

14. นายวรพันธ์ ช้อนทอง กรรมการ

15. นายวัลลภ รุ่งกิจวรเสถียร กรรมการ

16. นางสาวอนิลรัตน์ ชาญวีรกูล กรรมการ

  ที่ปรึกษาคณะกรรมการของบริษัทมี 1 ท่านได้แก่

  1. ดร.จีระ หงส์ลดารมภ์ ที่ปรึกษาคณะกรรมการ

อำนาจหน้าที่, องค์ประกอบ และการแต่งตั้งคณะกรรมการบริษัท

ขอบเขตอำนาจหน้าที่ของคณะกรรมการบริษัท

1.  การปฏิบัติหน้าที่ของคณะกรรมการ

คณะกรรมการของบริษัท ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทและได้ปฏิบัติหน้าที่ตามวัตถุประสงค์
ข้อบังคับของบริษัทและมติที่ประชุมผู้ถือหุ้นของบริษัท
ด้วยความระมัดระวังเพื่อรักษาผลประโยชน์ของบริษัทและรับผิดชอบต่อผู้ถือหุ้น

2. การทบทวนและให้ความเห็นชอบกับนโยบายที่เหมาะสม

คณะกรรมการของบริษัทรับผิดชอบในการทบทวน
และให้ความเห็นชอบกับนโยบายและทิศทางการดำเนินงานของบริษัทที่เสนอโดยฝ่ายจัดการ

3. การกำกับดูแลฝ่ายจัดการ

คณะกรรมการของบริษัทกำกับดูแลให้ฝ่ายจัดการดำเนินงานตามนโยบายที่กำหนดไว้อย่างมีประสิทธิภาพ
และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัท
รายการระหว่างบุคคลที่เกี่ยวโยงกันอื่นๆ ให้พิจารณาโดยเป็นไปตามกฎระเบียบ
ข้อบังคับของสำนักงาน กลต. และตลาดหลักทรัพย์แห่งประเทศไทย
หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหารือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

4.  การจัดให้มีระบบการควบคุมภายในและการตรวจสอบภายใน

คณะกรรมการได้กำกับให้บริษัทมีระบบการควบคุมภายใน
และการตรวจสอบภายในที่มีประสิทธิผลโดยจัดให้มีแผนกตรวจสอบภายใน
เป็นผู้ติดตามดำเนินการและประสานงานกับคณะกรรมการตรวจสอบ

5.  การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

กรรมการที่เป็นอิสระและกรรมการจากภายนอกของบริษัท
ได้ใช้ดุลพินิจของตนอย่างเป็นอิสระในการพิจารณากำหนดกลยุทธ์ การบริหารงาน
การแต่งตั้งกรรมการ และเรื่องที่มีผลกระทบต่อผลประโยชน์ของผู้มีส่วนได้เสียของบริษัท
รวมถึงการเข้าถึงสารสนเทศทางการเงิน
และทางธุรกิจอื่นอย่างเพียงพอต่อการปฏิบัติหน้าที่และนโยบายการดำเนินงาน
ตลอดจนการกำหนดงบประมาณประจำปี

องค์ประกอบและการแต่งตั้งคณะกรรมการบริษัท

คณะกรรมการของบริษัทประกอบด้วยกรรมการจำนวนไม่น้อยกว่าห้าคน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
กรรมการบริษัทจะพึงมีจำนวนเท่าใด
ที่ประชุมใหญ่ซึ่งเป็นผู้ถือหุ้นเป็นผู้กำหนดในการประชุมสามัญประจำปี
ผู้เป็นกรรมการจะต้องออกจากตำแหน่งโดยจำนวนหนึ่งในสามเป็นอัตรา
ถ้าและจำนวนกรรมการจะแบ่งออกให้ตรงกันเป็นส่วนสามไม่ได้
ก็ให้ออกโดยจำนวนที่ใกล้ที่สุดกับส่วนหนึ่งในสาม
และกรรมการผู้ออกไปนั้นจะเลือกเข้ารับตำแหน่งอีกก็ได้ ถ้ามีตำแหน่งว่างลงในจำนวนกรรมการ
เพราะเหตุอื่นนอกจากถึงคราวออกตามวาระ
ให้คณะกรรมการเลือกแต่งตั้งผู้อื่นเข้าเป็นกรรมการแทนตำแหน่งที่ว่างได้
บุคคลที่ได้รับแต่งตั้งเป็นกรรมการใหม่นั้น
ให้มีเวลาอยู่ในตำแหน่งได้เพียงเท่าที่กำหนดระยะเวลาซึ่งกรรมการที่ตนเข้าสืบตำแหน่งนั้นชอบที่จะอยู่ได้
องค์ประชุมคณะกรรมการในการประชุมคณะกรรมการทุกครั้ง
ต้องประกอบด้วยกรรมการมากกว่ากึ่งหนึ่งของจำนวนกรรมการทั้งหมดที่อยู่ในตำแหน่งในขณะนั้น
สัดส่วนกรรมการที่เป็นตัวแทนผู้ถือหุ้น ได้แก่กรรมการจากตระกูลชาญวีรกูล จำนวน 5 ท่าน
กรรมการบุคคลภายนอกจำนวน 9 ท่าน และกรรมการที่ได้รับเลือกจากคณะกรรมการบริษัทอีก 2
ท่าน รวมเป็น 16 ท่าน
สำหรับผู้ถือหุ้นรายย่อยสามารถมีคะแนนเสียงเท่ากับจำนวนหุ้นที่ตนถือและลงคะแนนเสียงเพื่อเลือกกรรมการในการประชุมผู้ถือหุ้น

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นางทัศนีย์ ชาญวีรกูล
ประธานกรรมการ หรือ นายอนุทิน ชาญวีรกูล กรรมการผู้จัดการ
ลงลายมือชื่อและประทับตราสำคัญของบริษัท หรือ นายวัลลภ รุ่งกิจวรเสถียร, นายมาศถวิน
ชาญวีรกูล, นายวรพันธ์ ช้อนทอง
สองในสามคนนี้ลงลายมือชื่อร่วมกันรวมเป็นสองคนและประทับตราสำคัญของบริษัท

คณะกรรมการบริหาร

คณะกรรมการบริหารมีทั้งหมด 6 ท่านได้แก่

ชื่อ-สกุล ตำแหน่ง

  1. นายอนุทิน ชาญวีรกูล ประธานกรรมการบริหาร

  2. นายวัลลภ รุ่งกิจวรเสถียร กรรมการบริหาร

  3. นายประยูร เลิศอนันตสุข กรรมการบริหาร

  4. นายสมชาย วัฒนะวีระชัย กรรมการบริหาร

  5. นายวรพันธ์ ช้อนทอง กรรมการบริหาร

  6. นางศุภลักษณ์ จันทร์พิทักษ์ กรรมการบริหาร

อำนาจหน้าที่ของคณะกรรมการบริหาร

คณะกรรมการบริหารมีความรับผิดชอบเกี่ยวกับการวางแผนงาน กำหนดระเบียบการ และบริหารงาน
เพื่อให้การดำเนินงานของบริษัทเป็นไปตามนโยบายของคณะกรรมการบริษัท ตลอดจนมีอำนาจหน้าที่
ดังต่อไปนี้

-   ดำเนินงานให้เป็นไปตามนโยบายที่คณะกรรมการกำหนด

-   ติดตามผลการดำเนินงานของฝ่ายต่างๆในบริษัท

-   กรรมการผู้จัดการ

ขอบเขตอำนาจหน้าที่ของกรรมการผู้จัดการ

-   กำกับดูแลการปฏิบัติงานของฝ่ายบริหารให้เป็นไปตามนโยบายที่คณะกรรมการบริษัทกำหนด

-   ดำเนินกิจการและอนุมัติเรื่องต่างๆที่เกี่ยวข้องกับการบริหารงานทั่วไปของบริษัท

-   สำหรับการตัดสินใจลงทุนในธุรกิจต่างๆ และการกู้ยืมเงิน
    กรรมการผู้จัดการจะนำเรื่องเสนอต่อคณะกรรมการของบริษัทเพื่อพิจารณาอนุมัติเป็นคราวๆไป

-   สำหรับการดำเนินงานที่เกี่ยวกับรายการเกี่ยวโยง
    และรายการได้มาหรือจำหน่ายไปซึ่งทรัพย์สินของบริษัท
    กรรมการผู้จัดการจะดำเนินการตามหลักเกณฑ์ของสำนักงาน กลต.
    และตามที่ตลาดหลักทรัพย์แห่งประเทศไทยกำหนด

-   คณะกรรมการตรวจสอบ

  คณะกรรมการตรวจสอบมีทั้งหมด 3 ท่านได้แก่

  ชื่อ-สกุล ตำแหน่ง

  1. นายชำนิ จันทร์ฉาย ประธานคณะกรรมการตรวจสอบ

  2. พลตำรวจตรีเจตน์ มงคลหัตถี กรรมการตรวจสอบ

  3. ดร.ชัยพล หอรุ่งเรือง กรรมการตรวจสอบ

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัท มีวาระอยู่ในตำแหน่ง เช่นเดียวกับคณะกรรมการของบริษัทโดยมีขอบเขต หน้าที่ และความรับผิดชอบ ในการรายงานต่อคณะกรรมการบริษัทดังต่อไปนี้

-   รายงานทางการเงินของบริษัทเป็นไปตามมาตรฐานบัญชีเพียงพอและเชื่อถือได้

-   ระบบการควบคุมภายในที่เหมาะสมและมีประสิทธิภาพ

-   การคัดเลือกและเสนอแต่งตั้งผู้สอบบัญชีของบริษัทพร้อมทั้งค่าธรรมเนียมการสอบบัญชีประจำปี

-   การให้บริษัทปฏิบัติตามข้อกำหนดและกฎหมายที่เกี่ยวข้อง

-   การไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

-   การทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ให้ความเห็นชอบในการแต่งตั้ง ถอดถอน โยกย้าย หรือเลิกจ้างผู้จัดการแผนกพัฒนาระบบ
    (ตรวจสอบภายใน)

-   ให้ความเห็นชอบในการพิจารณางบประมาณและกำลังพลของแผนกพัฒนาระบบ
    (ตรวจสอบภายใน)

-   การพิจารณาระบบการควบคุมภายใน แผนงาน และแนวทางตรวจสอบ
    รวมทั้งการประเมินผลการตรวจสอบการดำเนินงานด้านต่างๆของบริษัทตามวิธีการ
    และมาตรฐานที่ยอมรับโดยทั่วไป

-   ปฏิบัติการอื่นใดตามที่กฎหมายกำหนด
    หรือคณะกรรมการของบริษัทจะมอบหมายและปฏิบัติงานตามขอบเขตอำนาจหน้าที่
    ให้คณะกรรมการตรวจสอบมีอำนาจเรียกให้ฝ่ายบริหารมาให้ความเห็น ร่วมประชุม
    หรือส่งเอกสารที่เห็นว่าเกี่ยวข้องจำเป็น

-   ผู้บริหาร

รายชื่อผู้บริหารบริษัท

ชื่อ-สกุล ตำแหน่ง

1. นายอนุทิน ชาญวีรกูล กรรมการผู้จัดการ

2. นายวัลลภ รุ่งกิจวรเสถียร กรรมการรองผู้จัดการส่วนปฏิบัติการ

3. นายสมชาย วัฒนะวีระชัย ผู้ช่วยกรรมการผู้จัดการส่วนงานปฏิบัติการ

4. นายประยูร เลิศอนันตสุข ผู้ช่วยกรรมการผู้จัดการส่วนงานประมาณราคา

5. นางศุภลักษณ์ จันทร์พิทักษ์ ผู้ช่วยกรรมการผู้จัดการส่วนบริหาร

6. นายวรพันธ์ ช้อนทอง ผู้ช่วยกรรมการผู้จัดการส่วนงานบัญชีและการเงิน

เลขานุการบริษัท

สำนักงานกฎหมาย เดชอุดม แอนด์ แอสโซซิเอทส์ 

* เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

** เอกสารแนบ 2 : รายละเอียดเกี่ยวกับกรรมการของบริษัทย่อย

9.2 การสรรหากรรมการและผู้บริหาร

คณะกรรมการของบริษัทประกอบด้วยกรรมการจำนวนไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
การแต่งตั้งกรรมการบริษัทไม่ได้ผ่านกรรมการสรรหา
แต่มาจากการคัดเลือกบุคคลที่มีคุณสมบัติเหมาะสมในการทำหน้าที่กรรมการของบริษัท
โดยที่ประชุมคณะกรรมการจะเสนอรายชื่อผู้ที่มีคุณสมบัติเหมาะสมดังกล่าวให้ที่ประชุมผู้ถือหุ้นของบริษัทเป็นผู้พิจารณาลงมติแต่งตั้งกรรมการ
ซึ่งตามข้อบังคับของบริษัทกำหนดให้ที่ประชุมผู้ถือหุ้นเลือกตั้งกรรมการแตกต่างจากการเลือกตั้งกรรมการ
โดยวิธีการลงคะแนนเสียงสะสม (Cumulative Voting)
ที่กำหนดไว้ในพระราชบัญญัติบริษัทมหาชนจำกัด
กล่าวคือข้อบังคับกำหนดให้ในการเลือกตั้งกรรมการเป็นรายบุคคลหรือหลายคนพร้อมกัน
ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
โดยผู้ถือหุ้นจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะเลือกตั้งในครั้งนั้น
และในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม
ถ้าจำนวนกรรมการที่จะแบ่งออกให้ตรงสามส่วนไม่ได้ก็ให้ออกโดยจำนวนที่ใกล้เคียงที่สุดกับส่วนหนึ่งในสาม
กรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการอาจเลือกผู้อื่นเข้าเป็นกรรมการแทนตำแหน่งที่ว่างได้
บุคคลที่ได้รับแต่งตั้งเป็นกรรมการใหม่นั้น
ให้มีเวลาอยู่ในตำแหน่งได้เท่าวาระที่ยังเหลืออยู่ของกรรมการที่ตนแทนเท่านั้น ในปัจจุบัน
สัดส่วนกรรมการที่เป็นตัวแทนผู้ถือหุ้น ได้แก่กรรมการจากตระกูลชาญวีรกูลจำนวน 5 ท่าน
กรรมการบุคคลภายนอกจำนวน 9 ท่าน และกรรมการที่คณะกรรมการบริษัทเป็นผู้เสนออีก 2 ท่าน
รวมเป็นกรรมการบริษัททั้งสิ้น 16 ท่าน

3.  ค่าตอบแทนผู้บริหาร

9.3.1 ค่าตอบแทนที่เป็นตัวเงิน

-   ค่าตอบแทนรวมของกรรมการบริษัท จำนวน 16 คน ของปี 2544

- จำนวนเงิน 920,000 บาท โดยเป็นค่าตอบแทนในรูปของเบี้ยประชุม

-   ค่าตอบแทนรวมของกรรมการบริหาร และผู้บริหารของบริษัท จำนวน 26 คน ของปี 2544

- จำนวนเงิน 16,402,500 บาท โดยเป็นค่าตอบแทนในรูปของเงินเดือนและโบนัส

9.3.2 ค่าตอบแทนอื่น ๆ

- ไม่มี -

3.  การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์ฯดังนี้

  - คณะกรรมการบริษัทประกอบด้วยกรรมการที่เป็นตัวแทนผู้ถือหุ้นได้แก่
  กรรมการจากตระกูลชาญวีรกูล จำนวน 5 ท่าน กรรมการอิสระจำนวน 11 ท่าน รวมเป็น 16
  ท่าน จะเห็นได้ว่า บริษัทมีกรรมการที่เป็นอิสระอยู่ในจำนวนที่เพียงพอ
  ทำให้กรรมการทุกคนสามารถแสดงความเห็นได้อย่างอิสระ

  -
  คณะกรรมการได้ดำเนินการให้คณะกรรมการตรวจสอบมีขอบเขตและหน้าที่ในเรื่องของการควบคุมภายในและการตรวจสอบภายในที่มีประสิทธิผล
  รวมทั้งชี้แจงแสดงความเห็นต่อการดำเนินงานของบริษัทเปิดเผยไว้ในรายงานประจำปีของบริษัท

  - คณะกรรมการได้จัดให้ที่ปรึกษากฎหมายของบริษัท
  ทำหน้าที่เป็นเลขานุการในที่ประชุมคณะกรรมการ เพื่อดูแล กิจกรรมต่างๆ ของคณะกรรมการ
  ดูแลให้คณะกรรมการและบริษัทปฏิบัติตามกฎหมายและระเบียบข้อบังคับที่ เกี่ยวข้อง

  - ค่าตอบแทนของคณะกรรมการบริษัทได้เปิดเผยไว้ในรายงานประจำปี
  เรื่องจำนวนเงินเบี้ยประชุมที่บริษัทจ่ายให้

  -
  คณะกรรมการได้กำหนดให้ฝ่ายจัดการรายงานผลการดำเนินงานสำคัญที่ผ่านมาของบริษัทในการประชุมผู้ถือหุ้นทุกครั้ง
  เพื่อควบคุมให้การดำเนินกิจการของบริษัทเป็นไปอย่างมีประสิทธิผล

-   คณะกรรมการได้จัดให้มีการประชุมคณะกรรมการอย่างสม่ำเสมอ
    เพื่อพิจารณาลงมติในเรื่องต่างๆ รวมทั้งได้ซักถามในข้อสงสัยต่างๆ
    ต่อฝ่ายจัดการของบริษัทในการประชุมทุกครั้ง

  - คณะกรรมการของบริษัท ได้ปฏิบัติตามข้อพึงปฏิบัติที่ดีสำหรับกรรมการบริษัทตามที่ได้กำหนดไว้

5.  การดูแลเรื่องการใช้ข้อมูลภายใน

บริษัทมีมาตรการป้องกันกรรมการและผู้บริหารในการใช้ประโยชน์จากข้อมูลภายในดังนี้

  - บริษัทมีการให้ความรู้แก่ผู้บริหารในฝ่ายต่างๆ
  เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์
  พ.ศ. 2535 และตามข้อกำหนดของตลาดหลักทรัพย์แห่งประเทศไทย
  โดยบริษัทมีการจัดส่งหนังสือเรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชีของบริษัทจดทะเบียนและเรื่องซักซ้อมความเข้าใจเกี่ยวกับการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชีของบริษัทที่ออกหลักทรัพย์แก่
  กรรมการ ผู้บริหาร และผู้สอบบัญชีของบริษัท

  - จำกัดผู้รับรู้ข้อมูลทางการเงินเฉพาะผู้บริหารที่เกี่ยวข้อง

  -
  บริษัทมีมาตรการลงโทษผู้บริหารและพนักงานที่นำข้อมูลภายในออกไปเผยแพร่หรือนำไปใช้เพื่อประโยชน์ส่วนตน

6.  บุคลากร

จำนวนพนักงานบริษัททั้งหมด 598 คน แบ่งเป็น

  1. พนักงานสายอำนวยการ 206 คน

  2. พนักงานสายปฏิบัติการ 328 คน

  3. ผู้บริหาร 25 คน

  4. ลูกจ้างประจำ 39 คน

ผลตอบแทนรวมของพนักงานทั้งหมดในปี 2544 226,818,254 บาท แยกออกเป็น

เงินเดือนพนักงานทั้งหมดในปี 2544 186,420,041 บาท

โบนัสพนักงานทั้งหมดในปี 2544 34,521,163 บาท

  เงินสมทบกองทุนสำรองเลี้ยงชีพ 5,877,050 บาท

-   นโยบายด้านทรัพยากรบุคคลของบริษัท

  - ใช้กำลังคนให้เหมาะสมกับปริมาณและคุณภาพงาน

  - คัดสรรคนที่มีคุณภาพเข้าทำงาน

  - พัฒนา/ อบรมคนที่มีอยู่ให้พร้อมที่จะทำงานให้มีประสิทธิภาพและประสิทธิผล

  -
  ส่งเสริมให้พนักงานทำงานเป็นทีมและมีโอกาสแสดงความคิดเห็นในเชิงสร้างสรรค์ต่อการแก้ไขปัญหาและปรับปรุงพัฒนาการทำงานให้ดีขึ้น

  - บริษัทจะดูแลให้ผลตอบแทนในการทำงานและสวัสดิการแก่พนักงานด้วยความเป็นธรรม
  และสอดคล้องกับภาวะการแข่งขันและตลาดแรงงาน

  - ปฏิบัติต่อพนักงานด้วยความเป็นธรรม ภายใต้กรอบระเบียบข้อบังคับบริษัท กฎหมายแรงงาน
  และประเพณีที่ดีในสังคม

  - ดูแลพนักงานและสภาพการทำงานให้มีความปลอดภัย

นโยบายการพัฒนาพนักงาน

บริษัทมีนโยบายส่งเสริม และพัฒนาบุคลากรให้มีความรู้ความสามารถ
และทักษะพร้อมที่จะทำงานที่ได้รับมอบหมายอย่างมีประสิทธิภาพและประสิทธิผล
สามารถสนองตอบเป้าหมายและนโยบายในการดำเนินธุรกิจโดยรวมได้อย่างดี
รวมทั้งเพื่อความก้าวหน้าในหน้าที่การงานของพนักงานในอนาคต
โดยบริษัทมีการพัฒนาบุคลากรอย่างต่อเนื่องและทั่วถึง ทั้งบุคลากรด้านบริหารและด้านปฏิบัติการ
โดยเน้นการเพิ่มศักยภาพในงานที่รับผิดชอบและความรู้ด้านคอมพิวเตอร์ที่สนับสนุนการทำงาน
ทั้งนี้บริษัทมีการพัฒนาในหลายๆด้านพร้อมกันดังนี้

-   On the Job Training เป็นการฝึกอบรมความรู้และทักษะในการทำงาน
    ให้กับบุคลากรที่เข้ามาร่วมงานกับบริษัทใหม่ โดยมีพี่เลี้ยงคอยดูแลและให้คำแนะนำ

-   In House Training มีการจัดฝึกอบรมความรู้ใหม่ๆ
    ในการทำงานในแต่ละหน่วยงานที่น่าสนใจ รวมถึงการแก้ไขปัญหาและอุปสรรคของงาน

-   Outside Training มีการจัดส่งพนักงานออกไปอบรมนอกสถานที่ ด้านคอมพิวเตอร์
    ระบบบริหาร และระบบบัญชีการเงิน

นอกจากนี้
บริษัทยังมีการจัดบุคลากรจากภายนอกเข้ามาฝึกอบรมให้ความรู้ทางด้านวิธีการบริหารและการทำงานร่วมกันเป็นทีม
ตลอดจนควบคุมค่าใช้จ่ายต่างๆ
มีการใช้ระบบคอมพิวเตอร์มาช่วยในการวางแผนควบคุมงานให้สำเร็จลุล่วงได้ดียิ่งขึ้น

รายจ่ายระหว่างปี 2542 – 2544 สำหรับการพัฒนาบุคลากร

  ------------------------------------ ----------------- ----------------- -----------------
  ค่าใช้จ่ายในการฝึกอบรมพนักงาน บมจ.ซิโน-ไทย                                     
  เอ็นจีเนียริ่ง แอนด์ คอนสตรัคชั่น                                                 

                                       ปี 2544 (บาท)      ปี 2543 (บาท)      ปี 2542 (บาท)

  อบรมภายนอก                           506,560           481,768           326,578

  อบรมภายใน                            591,749           625,561           120,344

  รวม                                  1,098,309         1,107,329         446,922

  รวมค่าใช้จ่ายในการฝึกอบรมพนักงานระหว่างปี                                       
  2542-2544 = 2,652,560 บาท                                                
  ------------------------------------ ----------------- ----------------- -----------------